लगभग सभी भाषा की हजारो फिल्मी गानो को गा चुकी कल्पना ने ग्रामीण महिलाओं में उनकी छुपी हुई प्रतिभा या अभावों और जानकारी के अभाव में सो चुकी उनकी प्रतिभा को उभारने का फैसला किया है । महिला दिवस की पूर्व संध्या पर आयोजित एक पत्रकार परिषद में कल्पना ने कहा कि वह अक्सर ग्रामीण इलाकों में शो के लिए या निजी कार्यक्रमो के लिए जाती रहती है और सभी जगह स्थानीय कलाकारों में गजब की प्रतिभा देखने को मिलती है । पैसे और अपनी प्रतिभा को निखारने की जानकारी नही होने के कारण उनकी कला असमय ही दम तोड़ देती है । उन्होंने बताया कि शक्ति मेनिफिस्ट के माध्यम से कई लोगो को फायदा पहुचा है । उन्होंने बताया कि संगीत उनके लिए साधना है जिनका पेट भरा है लेकिन डिजिटल प्लेटफॉम के आ जाने से हर कोई इसे कमाई का जरिया बना सकता है ।